als_Latn dik_Latn sag_Latn
MËSIMI 3
A vjen vërtet nga Perëndia lajmi i mirë?
1. Kush është autori i Biblës?
Lajmi i mirë se njerëzit do të jetojnë përgjithmonë në tokë është shkruar në Bibël. (Psalmi 37:29) Bibla përbëhet nga 66 libra më të vegjël. Perëndia zgjodhi rreth 40 burra besnikë për t’i shkruar. Pesë librat e parë i shkroi Moisiu afro 3.500 vjet të shkuar. Librin e fundit e shkroi Gjoni para më shumë se 1.900 vjetësh. Idetë e kujt paraqitën shkrimtarët e Biblës? Perëndia komunikoi me ta nëpërmjet frymës së tij të shenjtë. (2 Samuelit 23:2) Ata nuk hodhën me shkrim mendimet e veta, por të Perëndisë. Pra, autori i Biblës është Jehovai.
2. Si të jemi të sigurt se Bibla është e besueshme?
E dimë se Bibla është nga Perëndia, sepse parathotë saktësisht të ardhmen gjer në hollësi. Asnjë njeri nuk e bën dot këtë. (Josiu 23:14) Vetëm Perëndia i Plotfuqishëm mund ta parashikojë me saktësi të ardhmen e njerëzimit.
Prej një libri që vjen nga Perëndia do të pritnim të ishte i pashoq, e Bibla është vërtet ashtu. Miliarda kopje të saj janë përhapur në qindra gjuhë. Edhe pse e lashtë, është në harmoni me faktet e vërtetuara shkencore. Gjithashtu, mes 40 shkrimtarëve të saj nuk ka kontradikta. * Veç kësaj, Bibla mban vulën e qartë të dashurisë së Jehovait, Perëndisë së dashurisë. Ajo ka fuqi edhe sot t’ua ndryshojë për mirë jetën njerëzve. Këto fakte kanë bindur miliona veta se Bibla është Fjala e Perëndisë.
3. Për çfarë flet Bibla?
Bibla përqendrohet te lajmi i mirë se Perëndia ka një qëllim të dashur për njerëzimin. Shkrimet shpjegojnë se si njeriu humbi privilegjin për të jetuar në tokën parajsore në fillimet e historisë dhe si do të rivendoset në fund parajsa.
Në Fjalën e Perëndisë gjejmë edhe ligje, parime e këshilla. Veç kësaj, Bibla përmban historinë e marrëdhënieve të Perëndisë me njerëzimin, një histori që hedh dritë mbi personalitetin e Perëndisë. Pra, Bibla mund të të ndihmojë të njohësh Perëndinë. Ajo shpjegon si të lidhësh miqësi me të.
4. Si mund ta kuptosh Biblën?
Kjo broshurë do të të ndihmojë të kuptosh Biblën duke përdorur po atë metodë që përdori Jezui. Ai i merrte një nga një vargjet e Biblës dhe shpjegonte «domethënien e Shkrimeve».
S’ka gjë më tërheqëse se lajmi i mirë nga Perëndia. Prapëseprapë, disa janë indiferentë ndaj tij, e të tjerë madje bezdisen. Por, mos u shkurajo. Ti ke shpresën të jetosh përgjithmonë nëse i afrohesh Perëndisë.
^ par. 3 Shih broshurën Një libër për të gjithë njerëzit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn